stanford-oval/wikipedia huggingface dataset:
กองพิทักษ์ปฏิวัติอิสลาม

| กองทัพผู้พิทักษ์การปฏิวัติอิสลาม سپاه پاسداران انقلاب اسلامی |
| --- | --- |

ประจำการ: พ.ศ. 2522–ปัจจุบัน
ประเทศ:  อิหร่าน
ขึ้นต่อ: ผู้นำสูงสุดอิหร่าน
เหล่า:   Joint Staff  กองทัพบก  กองทัพเรือ  กองกำลังป้องกันทางอากาศ  กองกำลังโกดส์  กองกำลังเคลื่อนที่บาซิส 
กำลังรบ: ~120,000 นาย
ปฏิบัติการสำคัญ:  คลิกเพื่อดู สงครามอิรัก–อิหร่าน การกบฎของชาวเคิร์ด พ.ศ. 2522 สงครามกลางเมืองเลบานอน  สงครามต่อต้านการก่อการร้าย (ยุทธการเพื่อเฮราต) การก่อการกำเริบในบาโลชิสถาน ความขัดแย้งระหว่างอิหร่านกับพรรคชีวิตเสรีเคอร์ดิสถาน สงครามกลางเมืองซีเรีย สงครามกลางเมืองอิรัก การแทรกแซงของอิหร่านในการรุกรานยูเครนโดยรัสเซีย  
ผู้บังคับบัญชา
ผบ.ใหญ่: พลตรี Hossein Salami
ผบ.โกดส์: พลจัตวา Esmail Ghaani
เสนาธิการ: พลจัตวา Mohammad Reza Naqdi
ผบ.ภาคพื้นดิน: พลจัตวา Mohammad Pakpour
ผบ.ภาคอากาศ: พลจัตวา Amir Ali Hajizadeh
ผบ.ภาคพื้นสมุทร: พลเรือจัตวา Alireza Tangsiri
ผบ.กองกำลังเคลื่อนที่: พลจัตวา Gholamreza Soleimani
เครื่องหมายสังกัด
ธง: 
กองพิทักษ์ปฏิวัติอิสลาม (อังกฤษ: Islamic Revolutionary Guard Corps, IRGC; เปอร์เซีย: سپاه پاسداران انقلاب اسلامی, แปลแบบตรงตัวว่า "กองทัพผู้พิทักษ์การปฏิวัติอิสลาม") เป็นเหล่าทัพหนึ่งของกองทัพอิหร่าน สถาปนาขึ้นเมื่อวันที่ 5 พฤษภาคม พ.ศ. 2522 สองสัปดาห์หลังการปฏิวัติอิหร่าน โดยคำสั่งของอายะตุลลอฮ์รูฮุลลอฮ์ โคมัยนี รัฐธรรมนูญอิหร่านบัญญัติให้เหล่าทัพนี้ทำหน้าที่พิทักษ์การปกครองในระบอบสาธารณรัฐอิสลาม กองพิทักษ์ปฏิวัติอิสลามโฆษณาว่าพวกเขามีหน้าที่พิทักษ์ระบอบอิสลามและป้องกันการแทรกแซงโดยต่างชาติ รวมถึงป้องกันรัฐประหารโดยกองทัพหรือ "ขบวนการนอกลู่นอกทาง"
กองพิทักษ์ปฏิวัติอิสลามมีกำลังทหารราว 125,000 นาย มีกองกำลังภาคพื้นดิน กองกำลังทางอากาศ กองกำลังภาคพื้นสมุทร หน่วยข่าวกรอง และหน่วยรบพิเศษเป็นของตัวเองที่ไม่ขึ้นกับเหล่าทัพอื่น ในทางเทคนิคถือเป็นเหล่าทัพที่ทรงอิทธิพลที่สุดของกองทัพอิหร่าน และเป็นเหล่าทัพที่ใกล้ชิดกับรัฐบาลอิหร่านมากที่สุด ทั้งนี้ รัฐบาลของบางประเทศอย่างสหรัฐ ประเทศบาห์เรน และประเทศซาอุดีอาระเบีย ถือว่าเหล่าทัพนี้เป็นองค์การก่อการร้าย
กองทัพอิหร่าน

| กองทัพสาธารณรัฐอิสลามอิหร่าน |
| --- | --- |
Armed Forces of the Islamic Republic of Iran
ตราผู้บัญชาการใหญ่กองทัพ
ก่อตั้ง: สหัสวรรษที่ 3 ก่อนคริสตกาล (กองทัพดั้งเดิม) ค.ศ. 1921 (กองทัพสมัยใหม่)
รูปแบบปัจจุบัน: 1 เมษายน ค.ศ. 1979
เหล่า:  กองทัพแห่งชาติ  กองพิทักษ์ปฏิวัติ  กองกำลังอาณัติกฎหมาย
ผู้บังคับบัญชา
ผบ.ใหญ่: ผู้นำสูงสุด อะลี คอเมเนอี
รมว.กลาโหม: พลจัตวา Amir Hatami
เสนาธิการ: พลตรี Mohammad Bagheri
กำลังพล
อายุเริ่มบรรจุ: 18 ปี
การเกณฑ์: มีอยู่
ยอดประจำการ: 523,000 (อันดับที่ 8th)
ยอดสำรอง: 350,000
รายจ่าย
งบประมาณ: US$19.6 พันล้านดอลลาร์ (2018) 
ร้อยละต่อจีดีพี: 4.6% (2018) 
กองทัพสาธารณรัฐอิสลามอิหร่าน (เปอร์เซีย: نيروهای مسلح جمهوری اسلامی ايران) ประกอบไปด้วย กองทัพบก (ارتش جمهوری اسلامی ایران) และ กองพิทักษ์ปฏิวัติอิสลาม (سپاه پاسداران انقلاب اسلامی) และกองกำลังอาณัติกฎหมาย (نيروی انتظامی جمهوری اسلامی ایران). อยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม ผู้นำสูงสุดเป็นผู้บัญชาการทหารสูงสุด
ก๋งเป่ย์ (ศาสนาอิสลาม)

ก๋งเป่ย์ที่มัสยิดหวาสี้
ก๋งเป่ย์ (จีน: 拱北; พินอิน: Gǒngběi; จาก เปอร์เซีย: گنبد โกนแบด, แปลว่า "โดม", "คัพพอลา") เป็นคำที่ใช้โดยชุมชนมุสลิมในจีน โดยเฉพาะชาวหุย และ อุยกูร์ ในทางตะวันตกเฉียงเหนือของจีน เพื่อใช้เรียกหมู่ศาสนสถานอิสลามที่ล้อมรอบสุสาน (มักบะรา) ของศาสนบุคคลในนิกายศูฟีย์ ซึ่งมักเป็น มุรชิด ("อาจารย์") หรือ วะลี ("นักบุญ") โดยทั่วไปคือผู้สถาปนาสายตระกูลศักดิ์สิทธิ์หรือ เหมินหวน (เฏาะรีเกาะฮ์) ตัวโครงสร้างมักมีโดม ศาสนสถานชนิดเดียวกันในมุสลิมชุมชนอื่นทั่วโลกอาจเรียกว่า ดัรกาฮ์ หรือ ตือร์เบ
ระหว่างปี 1958 ถึง 1966 ก๋งเป่ย์จำนวนหนึ่งในหนิงเซี่ยและโดยรอบถูกรื้อถอนทำลายโดยรัฐบาลพรรคคอมมิวนิสต์จีนในฐานะของเก่าที่ต้องถูกกำจัดในการปฏิวัติวัฒนธรรม (1946−1950) รวมถึงเพื่อเป็นการเพิ่มพื้นที่ทำการเกษตร หลังทศวรรษ 1980 เป็นต้นมา จึงมีการฟื้นฟูและสร้างก๋งเป่ย์ขึ้นคืนตามเดิม
ในหนิงเซี่ยสามารถแบบก๋งเป่ย์ออกเป็นสามประเภท ได้แก่ ก๋งเป่ย์ที่เป็นส่วนหนึ่งของ daotang (ศาลาสอน), ก่วงเป่ย์ที่มีโถงสวด และก๋งเป่ย์ที่มีมัสยิด
แม่พระปฏิสนธินิรมล

รูปแม่พระปฏิสนธินิรมล
พระนางมารีย์ผู้ปฏิสนธินิรมล หรือ แม่พระปฏิสนธินิรมล (อังกฤษ: Immaculate Conception of Mary; ละติน: immaculata conceptio) เป็นความเชื่อในคริสตจักรโรมันคาทอลิกที่ว่าพระนางมารีย์พรหมจารีทรงปฏิสนธิโดยปราศจากมลทินใด ๆ  ของบาปกำเนิด ความเชื่อนี้นับเป็นหนึ่งในสี่คำสอนต้องเชื่อในมารียวิทยาในคริสตจักรโรมันคาทอลิก ด้วยเหตุนี้ในงานศิลปะบางครั้งจึงเรียกพระนางมารีย์พรหมจารีว่า อิมมากูลาตา (Immaculata: ผู้นิรมล)
คำสอนต้องเชื่อที่คริสตจักรโรมันคาทอลิกประกาศนั้นระบุว่า "พระเจ้าผู้ทรงสรรพานุภาพ ด้วยทรงคำนึงถึงประโยชน์แก่พระเยซูคริสต์พระผู้ไถ่มวลมนุษยชาติ จึงประทานพระหรรษทานและเอกสิทธิ์ให้พระนางมารีย์พรหมจารีพ้นจากมลทินของบาปกำเนิดทั้งปวงมาตั้งแต่ตอนปฏิสนธิ" ด้วยการปราศจากบาปกำเนิดนี้ จึงถือกันว่านางเป็นผู้เปี่ยมด้วยพระหรรษทานศักดิ์สิทธิกรมาตั้งแต่ต้น ซึ่งตามปกติถ้าเป็นผู้อื่นจะได้รับหลังจากรับศีลล้างบาป
คริสตจักรโรมันคาทอลิกยังถือว่าแม่พระปฏิสนธินิรมลเป็นองค์อุปถัมภ์นักปรัชญา และจัดให้มี "วันสมโภชพระนางมารีย์ผู้ปฏิสนธินิรมล" ตรงกับวันที่ 8 ธันวาคมของทุกปี
มุมมองของคริสตจักรอื่น > นิกายแองกลิคัน

แม้ว่าชาวแองโกล-คาทอลิกจะเชื่อเรื่องแม่พระปฏิสนธินิรมล แต่ความเชื่อนี้กลับไม่เป็นที่ยอมรับในนิกายแองกลิคัน ในหนังสือภาวนา "พิธีนมัสการทั่วไป" ของคริสตจักรแห่งอังกฤษ ถือว่าวันที่ 8 ธันวาคมเป็นเทศกาลฉลอง "การปฏิสนธิของพระนางพรหมจารีมารี" (ไม่มีคำว่านิรมล)
รายงานเรื่อง "พระแม่มารีย์ ศรัทธาและความหวังในพระคริสต์" ของคณะกรรมการสากลแองกลิคัน-โรมันคาทอลิก สรุปว่าคำสอนเกี่ยวกับพระแม่มารีย์เรื่องแม่พระรับเกียรติยกขึ้นสวรรค์และแม่พระปฏิสนธินิรมลนั้นนับว่าสอดคล้องกับคำสอนของคัมภีร์ไบเบิลและธรรมประเพณีโบราณที่ถือสืบกันมา แต่รายงานนี้ก็แสดงความกังวลหากคริสตจักรโรมันคาทอลิกจะตีความคำสอนนี้ว่าเป็น "พระวิวรณ์จากพระเจ้า" จึงระบุว่า "อย่างไรก็ตามชาวแองกลิคันสงสัยว่าหลักความเชื่อนี้จะมาจากพระเจ้าจนเราต้องถือว่าเป็นความศรัทธาด้วยหรือไม่"
มุมมองของคริสตจักรอื่น > นิกายโปรเตสแตนต์

มาร์ติน ลูเทอร์ผู้เริ่มต้นการปฏิรูปศาสนาฝ่ายโปรเตสแตนต์กล่าวว่า "พระแม่มารีย์เปี่ยมด้วยพระคุณ เป็นผู้ปราศจากบาปโดยสิ้นเชิง พระคุณของพระเจ้าทำให้ท่านเปี่ยมด้วยสิ่งดีทุกอย่าง และปราศจากสิ่งชั่วร้ายทั้งมวล แต่พอปี ค.ศ. 1532 เขากลับปฏิเสธเรื่องแม่พระปฏิสนธินิรมลโดยกล่าวว่า "มารีย์ก็ปฏิสนธิในบาปดังเช่นพวกเราทั้งหลาย"  แต่ชาวลูเทอแรนบางคน เช่น สมาชิกของคริสตจักรแองโกล-ลูเทอแรนคาทอลิก กลับยังยอมรับหลักความเชื่อนี้
ชาวโปรเตสแตนต์ส่วนมากปฏิเสธหลักความเชื่อนี้ เพราะเห็นว่าเป็นเรื่องที่มาจากพัฒนาการของเทววิทยาสิทธันต์ ซึ่งไม่น่าเชื่อถือเว้นแต่จะมีนัยวิเคราะห์ได้จากคัมภีร์ไบเบิล และหลักความเชื่อนี้ก็ไม่ปรากฏอยู่ในคัมภีร์ไบเบิลเลย การที่คริสตจักรโรมันคาทอลิกประกาศอย่างเป็นทางการรับรองการปฏิสนธินิรมลของพระแม่มารีย์ในปี ค.ศ. 1854 จึงทำให้เกิดความขัดแย้งกับฝ่ายโปรเตสแตนต์บางคริสตจักรขึ้น ส่วนหนึ่งก็เพราะความเชื่อนี้สื่อความได้ว่าไม่ใช่ทุกคนเป็นคนบาป
อูนไบเบียม

อูนไบเบียม (ละติน: Unbibium) เป็นธาตุที่มีเลขอะตอมเท่ากับ 122 และมีสัญลักษณ์ Ubb
"อูนไบเบียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ทอเรียม" (eka-thorium) 
อูนไบเบียมเป็นธาตุในหมู่ซูเปอร์แอกทิไนด์
กอเซม โซเลย์มอนี

| กอเซม โซเลย์มอนี |
| --- | --- |
โซเลย์มอนีในเครื่องแบบทหารประดับเครื่องอิสริยาภรณ์โซลแฟฆอร์ ใน พ.ศ. 2562
ชื่อเล่น: "ฮัจญีกอเซม" (ในหมู่ผู้สนับสนุน)  "ผู้บัญชาการเงา" (ในโลกตะวันตก)
เกิด: 11 มีนาคม พ.ศ. 2500 Qanat-e Malek เคร์มอน รัฐจักรพรรดิแห่งอิหร่าน
เสียชีวิต: 3 มกราคม พ.ศ. 2563 (62 ปี) ใกล้ท่าอากาศยานนานาชาติแบกแดด แบกแดด อิรัก
รับใช้: อิหร่าน
แผนก/สังกัด: กองพิทักษ์ปฏิวัติอิสลาม
ประจำการ: พ.ศ. 2522–2563
ชั้นยศ: พลตรี พลโท (บำเหน็จหลังเสียชีวิต)
หน่วย: กองกำลังโกดส์
บังคับบัญชา: กองพลซอแรลลอฮ์ที่ 41 แห่งเคร์มอน กองกำลังโกดส์
การยุทธ์: สงครามอิรัก–อิหร่าน (พ.ศ. 2523–2531) สงครามในอัฟกานิสถาน[ต้องการแหล่งอ้างอิงดีกว่านี้] สงครามเลบานอน พ.ศ. 2549 สงครามอิรัก สงครามกลางเมืองซีเรีย สงครามกลางเมืองอิรัก (พ.ศ. 2557–2560)
บำเหน็จ: เครื่องอิสริยาภรณ์โซลแฟฆอร์ (1) เครื่องอิสริยาภรณ์แฟตฮ์ (3)
พลโท กอเซม โซเลย์มอนี (เปอร์เซีย: قاسم سلیمانی‎; 11 มีนาคม พ.ศ. 2500 – 3 มกราคม พ.ศ. 2563) เป็นนายพลชาวอิหร่านในกองพิทักษ์ปฏิวัติอิสลามของอิหร่าน และตั้งแต่ พ.ศ. 2541 จนกระทั่งถูกสังหาร เป็นผู้บัญชาการกองกำลังโกดส์ซึ่งเป็นหน่วยหนึ่งของกองพิทักษ์ฯ ที่มีหน้าที่รับผิดชอบหลักด้านปฏิบัติการทางทหารและปฏิบัติการลับนอกประเทศ
โซเลย์มอนีเริ่มต้นอาชีพทหารในช่วงต้นสงครามอิรัก–อิหร่านในคริสต์ทศวรรษ 1980 ซึ่งในระหว่างนั้นเขาบัญชาการกองพลที่ 41 จากนั้นเขาก็เข้าไปมีส่วนเกี่ยวข้องในปฏิบัตินอกประเทศโดยให้ความช่วยเหลือทางทหารแก่กลุ่มชีอะฮ์และกลุ่มชาวเคิร์ดที่ต่อต้านซัดดัมในอิรัก และต่อมาแก่ฮิซบุลลอฮ์ในเลบานอนและฮะมาสในดินแดนปาเลสไตน์ ใน พ.ศ. 2555 โซเลย์มอนีช่วยหนุนรัฐบาลซีเรีย (ซึ่งเป็นพันธมิตรสำคัญของอิหร่าน) ในช่วงสงครามกลางเมืองซีเรีย โดยเฉพาะอย่างยิ่งในการปฏิบัติการต่อต้านรัฐอิสลามอิรักและซีเรีย (ไอซิส) และองค์กรสาขา นอกจากนี้ เขายังช่วยบังคับบัญชากองกำลังระดมพลประชาชนซึ่งเป็นกองกำลังนักรบชีอะฮ์ในอิรักเพื่อรุกคืบโจมตีกองกำลังรัฐอิสลามอิรักและลิแวนต์ (ไอซิล) ระหว่าง พ.ศ. 2557–2558
โซเลย์มอนีถูกสังหารระหว่างการโจมตีทางอากาศของสหรัฐเมื่อวันที่ 3 มกราคม พ.ศ. 2563 ในกรุงแบกแดดของอิรัก สมาชิกกองกำลังระดมพลประชาชนอีกหลายคนก็ถูกสังหารในการโจมตีครั้งนี้ด้วย โซเลย์มอนีได้รับการเลื่อนยศเป็นพลโทหลังเสียชีวิต และพลจัตวา เอสมออีล กอออนี ได้รับการแต่งตั้งเป็นผู้บัญชาการกองกำลังโกดส์สืบต่อจากเขา
แบร์นฮาร์ทที่ 7 แห่งลิพเพอ

| แบร์นฮาร์ทที่ 7 แห่งลิพเพอ |
| --- | --- |

ครองราชย์: ค.ศ. 1429–1511
รัชกาลก่อนหน้า: ซิโมนที่ 4
รัชกาลถัดไป: ซิโมนที่ 5
ประสูติ: 4 ธันวาคม ค.ศ. 1428
สวรรคต: 2 เมษายน ค.ศ. 1511 (81 ปี)
แบร์นฮาร์ทที่ 7 แห่งลิพเพอ
พระบิดา: ซิโมนที่ 5
แบร์นฮาร์ทที่ 7 แห่งลิพเพอ (เยอรมัน: Bernhard VII. zur Lippe) ประสูติเมื่อ 4 ธันวาคม ค.ศ. 1428 เป็นผู้ปกครองราชรัฐลิพเพอ ตั้งแต่ปี ค.ศ. 1429 จนกระทั่งเสียชีวิต แบร์นฮาร์ทมีชื่อเล่นว่า "เบลลิโคซุส" (ละติน: Bellicosus ผู้ชื่นชอบในการทำสงคราม)
ชีวิต

เขาเป็นบุตรชายคนโตของพระเจ้าซิโมนที่ 5 แห่งลิพเพอ ภรรยาชื่อ มากาเร็ต แห่งเบราน์ชไวน์–กรูเบินฮาเกิน แบร์นฮาร์ท ทรงครองราชย์เมืองลิพเพอ ในปี ค.ศ. 1429 ก่อนวันเกิดปีแรกของเขา ดังนั้น จึงมีการแต่งตั้งผู้สำเร็จราชการ ซึ่งเป็นผู้ปกครองของลุงอ็อตโต ลุงของเขา ภายหลังอ็อตโตเสียชีวิตในปี ค.ศ. 1446 ลุงของเขา หัวหน้าบาทหลวง ดีทริชที่ 2 แห่งโคโลญ ได้รับการแต่งตั้งเป็นผู้สำเร็จราชการ
สวรรคต

แบร์นฮาร์ทที่ 7 แห่งลิพเพอสวรรคตเมื่อ 2 เมษายน ค.ศ. 1511 รวมพระชนม์ 82 พรรษา ซิโมนที่ 5 จึงขึ้นครองราชย์เป็นพระมหากษัตริย์แห่งราชรัฐลิพเพอองค์ต่อไป
แหล่งข้อมูลอื่น

ลำดับวงศ์ตระกูลของแบร์นฮาร์ทที่ 7
การประท้วงในประเทศอิหร่าน พ.ศ. 2562–2563

การประท้วงในประเทศอิหร่าน พ.ศ. 2562–2563 หรือมีอีกชื่อว่า พฤศจิกาเลือด (เปอร์เซีย: آبان خونین) เป็นกลุ่มการประท้วงของพลเมืองทั่วประเทศอิหร่าน แรกเริ่มเกิดขึ้นจากการเพิ่มราคาค่าเชื้อเพลิงขึ้น 50%–200% และ (ในบางพื้นที่) นำไปสู่การเรียกร้องการล้มเลิกรัฐบาลและผู้นำสูงสุด แอลี ฆอเมเนอี
การประท้วงแรกเริ่มนั้นเป็นการชุมนุมโดยสันติในเย็นวันที่ 15 พฤศจิกายน 2019 แต่ภายในไม่กี่ชั่วโมงก็ได้ขยายออกไปยังเมืองต่าง ๆ 21 เมือง มีวิดีโอต่าง ๆ ถูกอัปโหลดขึ้นออนไลน์มากมาย ในท้ายที่สุดการประท้วงนี้ได้กลายเป็นการลุกฮือต่อต้านรัฐบาลที่รุนแรงและร้ายแรงที่สุดนับตั้งแต่ประเทศอิหร่านเปลี่ยนแปลงการปกครองมาเป็นระบอบสาธารณรัฐอิสลามเมื่อปี 1979
รัฐบาลได้มีการตัดอินเตอร์เน็ตทั่วประเทศเพื่อหยุดยั้งการแพร่กระจายของข้อมูลการชุมนุมและยอดผู้เสียชีวิตบนอินเตอร์เน็ต ในท้ายที่สุดได้นำไปสู่การตัดอินเตอร์เน็ตเกือบหมดเป็นเวลาเกือบหกวัน
ข้อมูลจากแอมเนสตี อินเตอร์แนชันแนลระบุว่ารัฐบาลอิหร่านมีการสั่งให้ยิงผู้ชุมนุมเสียชีวิตจากบนหลังคา เฮลิคอปเตอร์ ที่ระดับใกล้เคียงกับระดับของการยิงปืนแมชชีน (machine gun fire) เพื่อสงบการชุมนุม นอกจากนี้ นิวยอร์กไทมส์ ระบุว่าได้มีการเคลื่อนย้ายศพผู้ชุมนุมที่ถูกสังหารออกไปไว้ในที่ห่างไกลเพื่อปกปิดปริมาณผู้เสียชีวิตแท้จริงจากการโจมตีของรัฐบาลขณะชุมนุม แอมเนสตีระบุอีกว่าความพยายามเพื่อปกปิดความรุนแรงของรัฐบาลยังรวมถึงข่มขู่ครอบครัวและญาติผู้เสียชีวิตไม่ให้จัดพิธีศพหรือพูดคุยกับสื่อ
มีผู้ประท้วงชาวอิหร่านมากถึง 1,500 รายที่ถูกสังหาร การโจมตีผู้ชุมนุมได้นำไปสู่การที่ผู้ชุมนุมบุกทำลายธนาคารรัฐ 731 แห่ง รวมถึงธนาคารกลางอิหร่าน, ฐานทัพของรัฐบาล 50 แห่ง, ศูนย์ศาสนาอิสลาม 9 แห่ง, การฉีกทำลายป้ายประกาศต่อต้านอเมริกา และการทำลายภาพ โปสเตอร์ และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
ไปรโตริอานี

ไปรโตริอานี (ละติน: Praetoriani) เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ (Scipio) ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4
ประวัติ

คำว่า ไปรโตริอานี (Praetoriani, กององครักษ์) และ ไปรโตริอานุส (Praetorianvs, องครักษ์แต่ละนาย) แผลงมาจากคำว่า Praetorivm ซึ่งแปลว่า เต็นท์ของไปรตอร์หรือแม่ทัพ (Praetor) แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส" (cohors praetoria) บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส
ดูเพิ่ม

จักรวรรดิโรมัน
ส่วนต้นของกระดูกต้นแขน

| ส่วนต้นของกระดูกต้นแขน  (Upper extremity of humerus) |
| --- | --- |
มุมมองด้านหน้าของกระดูกต้นแขนด้านซ้าย แสดงจุดเกาะของกล้ามเนื้อต่างๆ
มุมมองด้านหลังของกระดูกต้นแขนด้านซ้าย แสดงจุดเกาะของกล้ามเนื้อต่างๆ
ตัวระบุ
FMA: 23362
ศัพท์ทางกายวิภาคของกระดูก[แก้ไขบนวิกิสนเทศ]
ส่วนต้นของกระดูกต้นแขน เป็นส่วนของกระดูกต้นแขน ประกอบด้วยหัวกระดูกรูปร่างกลมขนาดใหญ่ เชื่อมกับส่วนกลางของกระดูกต้นแขนโดยส่วนคอดที่เรียกว่า คอกระดูก และส่วนยื่น 2 อันได้แก่ ปุ่มใหญ่และปุ่มเล็กของกระดูกต้นแขน
ส่วนหัวกระดูกต้นแขน

ส่วนหัวกระดูกต้นแขน (Head of humerus; ละติน: caput humeri) มีรูปร่างเกือบเป็นครึ่งทรงกลม ชี้ขึ้นด้านบนไปทางด้านใกล้กลางและไปทางด้านหลังเล็กน้อย เป็นปลายด้านที่รับกับเบ้าแอ่งกลีนอยด์ (glenoid cavity) ของกระดูกสะบักโดยข้อต่อกลีโนฮิวเมอรัล (Glenohumeral joint) ซึ่งปลายด้านนี้จะมีลักษณะกลมมน เพื่อรับกับเบ้าของแอ่งกลีนอยด์ (Glenoid fossa) บนมุมด้านข้างของกระดูกสะบัก ถัดลงมาจากส่วนหัวกระดูกจะมีลักษณะคอดลงเล็กน้อย ซึ่งเรียกแนวคอดนี้ว่า คอกระดูกเชิงกายวิภาค (Anatomical neck) ซึ่งเป็นขอบของข้อต่อกลีโนฮิวเมอรัล ซึ่งอยู่คนละที่กับรอยคอดใต้ปุ่มกระดูกที่เรียกว่า คอกระดูกเชิงศัลยศาสตร์ (surgical neck) ซึ่งมักเกิดกระดูกหักที่บริเวณนี้มากกว่า
คอกระดูกเชิงกายวิภาค

คอกระดูกเชิงกายวิภาคของกระดูกต้นแขน (anatomical neck; ละติน: collum anatomicum) อยู่ในแนวเฉียง เกิดเป็นมุมป้านกับส่วนกลางของกระดูก จะเห็นได้เด่นชัดที่สุดทางครึ่งล่างของเส้นรอบคอกระดูก ครึ่งบนของคอกระดูกจะเห็นเป็นร่องแคบๆ ที่แยกระหว่างส่วนหัวกระดูกและปุ่มกระดูก คอกระดูกนี้เป็นที่ยึดเกาะของแคปซูลข้อต่อของข้อต่อไหล่ และยังมีช่องสำหรับหลอดเลือดเข้ามาเลี้ยงอีกมากมาย บริเวณนี้มักไม่ค่อยเกิดกระดูกหัก
คอกระดูกเชิงกายวิภาคมีลักษณะเป็นขอบขรุขระ ซึ่งเป็นขอบปลายสุดที่ปลอกหุ้มข้อต่อไหล่เข้ามายึดเกาะ
ปุ่มกระดูกใหญ่

ปุ่มใหญ่ของกระดูกต้นแขน (greater tubercle หรือ greater tuberosity; ละติน: tuberculum majus) เป็นปุ่มกระดูกที่อยู่ด้านข้างต่อส่วนต้นของกระดูกและปุ่มเล็กของกระดูกต้นแขน และอยู่ด้านข้างของคอกระดูกเชิงกายวิภาค พื้นผิวด้านบนของปุ่มกระดูก (upper surface) มีลักษณะกลม และมีรอยประทับแบนๆ 3 รอย ได้แก่ หน้าประกบที่อยู่บนสุด เป็นจุดเกาะปลายของกล้ามเนื้อซุปปราสไปนาตัส (Supraspinatus) หน้าประกบตรงกลางเป็นจุดเกาะปลายของกล้ามเนื้ออินฟราสไปนาตัส (Infraspinatus) และหน้าประกบล่างสุดรวมยาวลงมาถึงส่วนตัวกระดูกประมาณ 2.5 เซนติเมตร เป็นจุดเกาะปลายของกล้ามเนื้อเทเรส ไมเนอร์ (Teres minor) ส่วนพื้นผิวด้านข้าง (lateral surface) ของปุ่มกระดูกใหญ่มีลักษณะนูน ขรุขระ และต่อเนื่องกับพื้นผิวด้านข้างของตัวกระดูก
ปุ่มกระดูกเล็ก

ปุ่มเล็กของกระดูกต้นแขน (lesser tubercle หรือ lesser tuberosity; ละติน: tuberculum minus) เป็นปุ่มกระดูกที่แม้ว่าจะมีขนาดเล็กกว่าปุ่มกระดูกใหญ่ (greater tubercle) แต่ก็ยื่นออกมามากกว่า ตั้งอยู่ด้านหน้า และชี้ไปทางใกล้กลางลำตัวและไปด้านหน้า เหนือต่อและหน้าต่อปุ่มกระดูกนี้เป็นรอยประทับซึ่งเป็นจุดเกาะปลายของเอ็นกล้ามเนื้อใต้กระดูกสะบัก (Subscapularis)
ร่องไปซิพิทัล

ร่องไบซิพิทัล หรือ ร่องระหว่างปุ่มกระดูก (bicipital groove หรือ intertubercular groove) เป็นร่องลึกบนกระดูกต้นแขนที่แบ่งระหว่างปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) ซึ่งเป็นช่องสำหรับเอ็นของปลายจุดเกาะต้นด้านยาวของกล้ามเนื้อไบเซ็ปส์ เบรคิไอ (Biceps brachii) และเป็นทางผ่านของแขนงหลอดเลือดแดงรอบต้นแขนด้านหน้า (anterior humeral circumflex artery) ไปยังข้อต่อไหล่ (shoulder-joint) ร่องนี้วิ่งลงมาในแนวเฉียง และสิ้นสุดประมาณ 1/3 ด้านบนของกระดูกต้นแขน
เมื่ออยู่ในร่างกาย ส่วนบนของร่องนี้จะถูกคลุมด้วยแผ่นกระดูกอ่อนบางๆ เรียงตัวโดยการยืดยาวออกของเยื่อบุข้อ (synovial membrane) ของข้อต่อไหล่ ส่วนล่างเป็นจุดเกาะปลายของเอ็นกล้ามเนื้อแลททิสซิมุส ดอร์ไซ (latissimus dorsi) ร่องนี้ด้านบนจะลึกและแคบ และจะตื้นขึ้นและกว้างขึ้นเล็กน้อยด้านล่าง แนวด้านข้างของร่องนี้เรียกว่า สันของปุ่มกระดูกใหญ่และปุ่มกระดูกเล็ก (crests of the greater and lesser tubercles) (สันไบซิพิทัล (bicipital ridges)) และสร้างเป็นส่วนบนของขอบด้านหน้าและขอบด้านใกล้กลางของส่วนกลางของกระดูก
คอกระดูกเชิงศัลยศาสตร์

คอกระดูกเชิงศัลยศาสตร์ของกระดูกต้นแขน (Surgical neck of the humerus) เป็นรอยคอดของกระดูกต้นแขนที่อยู่ใต้ปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) เป็นบริเวณที่กระดูกมักจะหักได้บ่อย การหักของกระดูกต้นแขนบริเวณนี้มักจะทำให้เกิดความเสียหายต่อเส้นประสาทรักแร้ (axillary nerve) และหลอดเลือดแดงรอบต้นแขนด้านหลัง (posterior humeral circumflex artery)
ภาพอื่นๆ

ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่
แหล่งข้อมูลอื่น

Humeral fractures เก็บถาวร 2011-08-09 ที่ เวย์แบ็กแมชชีน
คียอ จูรอบชียอน

| คียอ จูรอบชียอน |
| --- | --- |

เกิด:  (1971-07-14) 14 กรกฎาคม ค.ศ. 1971 (53 ปี)
คู่สมรส: ตาเตียนา อาลอนโซ
บุตร: 1 คน
คียอแวช จูรอบชียอน (เปอร์เซีย: کیاوش جورابچيان) หรือ คียอ คียอแวช (کیا کیاوش; เกิด 14 กรกฎาคม ค.ศ. 1971) เป็นนักธุรกิจชาวสหราชอาณาจักรที่เกิดในอิหร่าน ธุรกิจของเขาส่วนใหญ่เกี่ยวข้องกับฟุตบอล
ในทะเบียนกรรมการบริษัทที่สำนักนายทะเบียนนิติบุคคลในลอนดอน จูรอบชียอนระบุว่าเขามี 2 สัญชาติ คือ แคนาดาและสหราชอาณาจักร เกิดวันที่ 14 กรกฎาคม ค.ศ. 1971
แม้ว่าสื่อจะอธิบายเป็นประจำว่าเขาเป็นนายหน้านักฟุตบอล แต่จูรอบชียอนก็ไม่ได้เป็นนายหน้าที่ได้รับใบอนุญาต สมาคมฟุตบอลห้ามนายหน้าที่ไม่มีใบอนุญาตเข้ามาเกี่ยวข้องในการซื้อขายผู้เล่นในพรีเมียร์ลีก จูรอบชียอนบอกว่าตัวเองไม่ได้เป็นนายหน้า โดยกล่าวว่า "ผมคิดว่าธุรกิจนายหน้ามันต่างออกไปมาก"
คูดียอน (เทศมณฑลลอเมร์ด)

| คูดียอน |
| --- | --- |
หมู่บ้าน
คูดียอน
พิกัด: 27°09′59″N 53°45′47″E﻿ / ﻿27.16639°N 53.76306°E﻿ / 27.16639; 53.76306
ประเทศ:  อิหร่าน
จังหวัด: ฟอร์ส
เทศมณฑล: ลอเมร์ด
อำเภอ: เอชแคนอน
ตำบล: คอล
ประชากร (2549)
 • ทั้งหมด: 777 คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
คูดียอน (เปอร์เซีย: کودیان) เป็นหมู่บ้านในตำบลคอล อำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 777 คนใน 174 ครัวเรือน
คียอแซร์

| คียอแซร์ |
| --- | --- |
เมือง
คียอแซร์ที่ตั้งเมืองคียอแซร์ในประเทศอิหร่าน
พิกัด: 36°14′17″N 53°32′28″E﻿ / ﻿36.23806°N 53.54111°E﻿ / 36.23806; 53.54111
ประเทศ:  อิหร่าน
จังหวัด: มอแซนแดรอน
เทศมณฑล: ซอรี
อำเภอ: แชฮอร์ดองเก
ประชากร (สำมะโน พ.ศ. 2559)
 • ทั้งหมด: 3,384 คน
เขตเวลา: UTC+03:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+04:30 (เวลามาตรฐานอิหร่าน)
คียอแซร์ (เปอร์เซีย: كياسر) เป็นเมืองในเทศมณฑลซอรีของจังหวัดมอแซนแดรอน ประเทศอิหร่าน เมืองนี้ตั้งอยู่ห่างจากเมืองซอรีไปทางใต้ 70 กิโลเมตร ในปี พ.ศ. 2559 มีประชากร 3,384 คน ซึ่งแสดงถึงจำนวนประชากรที่ลดลงเมื่อเทียบกับปีที่ผ่านมา
ฆอแวรอน (จังหวัดฟอร์ส)

| ฆอแวรอน |
| --- | --- |
เมือง
ฆอแวรอนที่ตั้งเมืองฆอแวรอนในประเทศอิหร่าน
พิกัด: 28°56′10″N 53°18′36″E﻿ / ﻿28.93611°N 53.31000°E﻿ / 28.93611; 53.31000
ประเทศ:  อิหร่าน
จังหวัด: ฟอร์ส
เทศมณฑล: แฆฟร์
ประชากร (สำมะโน พ.ศ. 2559)
 • ทั้งหมด: 4,332  คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
ฆอแวรอน (เปอร์เซีย: خاوران) ในอดีตมีชื่อว่า ฆอเนแกฮ์ดอน (خانِگَهدان) หรือ ฆอเนเยแคฮ์ดอน (خانه کَهدان) เป็นเมืองในเทศมณฑลแฆฟร์ จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 5,137 คนใน 1,303 ครัวเรือน
กูชี

| กูชี |
| --- | --- |
หมู่บ้าน
ประเทศ:  อิหร่าน
จังหวัด: โฮร์โมซกอน
เทศมณฑล: แบสแทก
อำเภอ: คูเฆร์ด
ตำบล: คูเฆร์ด
ประชากร (2006)
 • ทั้งหมด: 33 คน
เขตเวลา: UTC+3:30 (เวลามาตรฐานอิหร่าน)
กูชี (เปอร์เซีย: گوچي) เป็นหมู่บ้านในตำบลคูเฆร์ด อำเภอคูเฆร์ด เทศมณฑลแบสแทก จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 33 คนใน 5 ครัวเรือน
แหล่งข้อมูลอื่น

Kookherd Website.
27°08′53″N 54°50′04″E﻿ / ﻿27.1480°N 54.8344°E﻿ / 27.1480; 54.8344
จอสเคโคฮ์เน

| จอสเคโคฮ์เน |
| --- | --- |
หมู่บ้าน
จอสเคโคฮ์เน
พิกัด: 25°44′25″N 57°46′14″E﻿ / ﻿25.74028°N 57.77056°E﻿ / 25.74028; 57.77056
ประเทศ: อิหร่าน
จังหวัด: โฮร์โมซกอน
เทศมณฑล: จอสก์
อำเภอ: กลาง
ตำบล: จอสก์
ประชากร (2549)
 • ทั้งหมด: 899 คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
จอสเคโคฮ์เน (เปอร์เซีย: جاسک کهنه) เป็นหมู่บ้านในตำบลจอสก์ อำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 899 คนใน 200 ครัวเรือน
โปรมป์ตูอาริอูงอีโกนูงอีงซิงนิออรูง

ภาพของเอเลอาซาร์ในหนังสือโปรมป์ตูอาริอูงอีโกนูงอีงซิงนิออรูง
โปรมป์ตูอาริอูงอีโกนูงอีงซิงนิออรูง (ละติน: Promptuarium Iconum Insigniorum) มีชื่อเต็มว่า ปรีมา ปาร์ส โปรมป์ตูอาริอี อีโกนูง อีงซิงนิออรูง อา เซกูโล ฮอมินูง ซูบิแอ็กตีส เอโอรูง วีติส แปร์ ก็อมแป็นดิอูง แอ็กส์ ปรอบาติสซิมีส เอาโตริบุส เดซูมป์ตีส (ละติน: Prima pars Promptuarii iconum insigniorum à seculo hominum, subiectis eorum vitis, per compendium ex probatissimis autoribus desumptis) (ออกเสียงไฟล์:Promptuarii Iconum Insiniorum.ogg) เป็นหนังสือประติมานวิทยาแต่งโดยกีโยม รูเย (Guillaume Rouillé) หนังสือนี้เผยแพร่ที่เมืองลียง ฝรั่งเศส ใน ค.ศ. 1553 ในหนังสือนี้มีภาพบุคคลในรูปเหรียญพร้อมกับประวัติย่อความของบุคคลสำคัญ อย่างไรก็ตาม จูเลียน ชาร์มาน ผู้แต่ง เดอะไลบรารีออฟแมรีควีนออฟสกอตส์ ตัดสินผลงานนี้ว่า "ไม่ได้เป็นประโยชน์กับศาสตร์แห่งเหรียญโบราณมากนัก"
ข้อมูล

หนังสือนี้มีภาพพิมพ์แกะไม้ประมาณ 950 รูป โดยภาพแรกนั้นคือภาพของอาดัมและอีฟ
สารานุกรม

"Abhandlungen Der Königlich Preussischen Akademie Der Wissenschaften, Philosophisch-Historische Classe." Verlag der Königlichen Akademie der Wissenschaften, 1908.
Sharman, Julian. The library of Mary Queen of Scots. E. Stock, 1889.
Stark, John Mozeley. A Catalogue of Foreign and English Theology ...: A Collection of Aristotelic, Scotist, Thomist, and Other Writers from the Twelfth to Eighteenth Century ... Specimens of Early Typography ... and a Few Miscellaneous Works .... J.M. Stark, 1871.
ข้อมูลจากเว็บ

Prima pars Promptuarii iconum insigniorum à seculo hominum, subjectis eorum (Google Books)
กูโลนจี

| กูโลนจี |
| --- | --- |
หมู่บ้าน
กูโลนจี
พิกัด:  37°56′03″N 44°59′30″E﻿ / ﻿37.93417°N 44.99167°E﻿ / 37.93417; 44.99167
ประเทศ:  อิหร่าน
จังหวัด: อาเซอร์ไบจานตะวันตก
เทศมณฑล: โอรูมีเย
อำเภอ: แอนแซล
ตำบล: แอนแซเลโจนูบี
ประชากร (2016)
 • ทั้งหมด: 5,192 คน
เขตเวลา: UTC+3:30 (เวลามาตรฐานอิหร่าน)
กูโลนจี (เปอร์เซีย: قولنجي) เป็นหมู่บ้านและเมืองหลักในตำบลแอนแซเลโจนูบี อำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน
ประชากร

จากสำมะโนแห่งชาติ ค.ศ. 2006 หมู่บ้านนี้มีประชากร 4,955 คนใน 1,224 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 5,248 คนใน 1,602 ครัวเรือน และสำมะโนล่าสุดใน ค.ศ. 2016 หมู่บ้านนี้มีประชากร 5,192 คนใน 1,566 ครัวเรือน
ในยามแห่งอาวุธ กฎหมายทรุดเงียบลง

ประติมากรรมของกิแกโรในวัยหกสิบ
"ในยามแห่งอาวุธ กฎหมายทรุดเงียบลง" (ละติน: inter arma enim silent leges) เป็นภาษิตละติน เอ่ยขึ้นครั้งแรกโดยกิแกโร นักกฎหมายชาวโรมันโบราณ โดยปรากฏในสุนทรพจน์ของเขาที่ชื่อ แด่มีโล (Pro Milone) ซึ่งต้นฉบับใช้คำว่า Silent enim lēgēs inter arma เนื่องขากในยุคของกิแกโรมีการใช้ความรุนแรงปราบปรามฝูงชนอยู่เสมอ และกลุ่มผู้ใช้อาวุธนี้ก็มักได้รับเลือกตั้งเข้าสู่ตำแหน่งสำคัญต่างๆ